CELEX: C2005/229/34
Language: el
Date: 2005-09-17 00:00:00
Title: Διάταξη του Πρωτοδικείου των Ευρωπαϊκών Κοινοτήτων, της 9ης Ιουνίου 2005, στην υπόθεση T-188/02, Freiberger Lebensmittel GmbH & Co. Produktions- und Vertriebs KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Ανακοπή — Παραίτηση από την ανακοπή — Παρέλκει η έκδοση αποφάσεως)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/16
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 9ης Ιουνίου 2005
   στην υπόθεση T-188/02, Freiberger Lebensmittel GmbH & Co. Produktions- und Vertriebs KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Ανακοπή - Παραίτηση από την ανακοπή - Παρέλκει η έκδοση αποφάσεως)
   (2005/C 229/34)
   Γλώσσα διαδικασίας: η γερμανική
   Στην υπόθεση T-188/02, Freiberger Lebensmittel GmbH & Co. Produktions- und Vertriebs KG, εταιρία με έδρα το Βερολίνο, εκπροσωπούμενη από τον δικηγόρο K.-D. Rathke, κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), (εκπρόσωποι: A. von Mühlendahl και G. Schneider), όπου το έτερο μέρος στη διαδικασία ενώπιον του τμήματος προσφυγών του ΓΕΕΑ και παρεμβαίνουσα ενώπιον του Πρωτοδικείου ήταν η εταιρία Roberto Traiteur SASU (πρώην Roberto S.A.), με έδρα το Chevilly (Γαλλία), εκπροσωπούμενη από τον δικηγόρο R. Milchior, με αντικείμενο προσφυγή κατά της αποφάσεως του τετάρτου τμήματος προσφυγών του ΓΕΕΑ της 28ης Φεβρουαρίου 2002 (υπόθεση R 1155/2000-4) σχετικά με διαδικασία ανακοπής κινηθείσα μεταξύ της Freiberger Lebensmittel GmbH & Co. Produktions- und Vertriebs KG και της Roberto S.A., το Πρωτοδικείο (δεύτερο τμήμα), συγκείμενο από τους J. Pirrung, Πρόεδρο, A.W.H. Meij και N. Forwood, δικαστές, γραμματέας: H. Jung, εξέδωσε στις 9 Ιουνίου 2005 διάταξη με το ακόλουθο διατακτικό:
   
               1)
            
            
               Πλέον, παρέλκει η έκδοση αποφάσεως επί της προσφυγής.
            
         
               2)
            
            
               Οι διάδικοι φέρουν τα δικαστικά τους έξοδα.
            
         
      (1)  ΕΕ C 202 της 24.8.2002